Uima-allastilojen siivous, Oulu | SSTL Puhtausala ry
Etusivu » Koulutukset » Uima-allastilojen siivous, Oulu
Uima-allas- ja märkätilojen hygieniaosaamistestiin perehdyttävä valmennus 22.4.2016, Oulu
Sokos Hotel Arina, sisäänkäynti: Isokatu 25, 90100 Oulu.
Uima-allas- ja märkätilojen siivoojilta edellytetään erityistä osaamista, jotta tilojen hygieeninen turvallisuus voidaan taata.
Allasvesihygieniaosaaminen osoitetaan vesityökortilla, joka myönnetään Valviran organisoiman testin läpäisseille. Vastaavanlaista osaamista osoittavaa koulutusta ja testiä on toivottu uima-allastilojen siivoukseen. Sosiaali- ja terveysministeriö pitää uima-allastilojen hygieniaa erittäin tärkeänä ja tukee tilojen siivouksen osaamiseen liittyvän koulutuksen kehittämistä.
Koulutuksen ja testin valmistelu on nyt tehty SSTL Puhtausala ry:n työryhmässä. Tämä valmennus perehdyttää hygieniaosaamistestiin keskeisiin sisältöihin.
Valmennuksen tavoitteena on tuoda esille uima-allas- ja märkätilojen siivoukseen liittyvät erityiskysymykset uimahalleissa, kylpylöissä, hoitolaitoksissa ja asuinrakennuksien allastiloissa sekä siivouksen merkitys märkätilojen asiakasturvallisuuden varmistamisessa. Koulutuspäivä koostuu uima-allas- ja märkätilojen hygieniaosaamistestin keskeisistä aihealueista. Päivän päätteeksi osallistuja voi suorittaa hygieniaosaamistestin.
Valmennuspäivä on suunniteltu uima-allas- ja märkätilojen siivouksen kehittäjille ja kouluttajille sekä pintahygieniasta vastaaville. Valmennuksen tavoitteena on antaa osallistujalle riittävät valmiudet uima-allas- ja märkätilojen hygieniaosaamistestikoulutusten pitämiseen.
Ennakkotehtävä: Tutustu seuraaviin materiaaleihin
Uimahallien ja kosteiden tilojen hygieniaopas. Suomen Ympäristö- ja Terveysalan Kustannus Oy
Leivo, Virpi. 2009. Ohje uimahallien ja kylpylöiden lattioiden liukkauden ehkäisemiseen. Tampereen teknillinen yliopisto. Rakennustekniikan laitos. Rakennetekniikka. Tutkimusraportti 145. http://www.suh.fi/files/288/Tutkimusraportti_145_Lattioiden_liukkaus.pdf
Ennakkokysymyksiä voi lähettää sähköpostitse tarja.valkosalo(at)puhtausala.fi
9.00 Päivän tavoite ja materiaalit
9.15 Lainsäädäntö
Uima-allastiloja koskeva lainsäädäntö ja muu ohjeistus.
9.30 Uima-allastila toimintaympäristönä ja työyhteisönä
Asiakasturvallisuus ja viihtyvyys rakentuu monista tekijöistä ja koko työyhteisön työn tuloksena. Mitä siivoojan on hyvä tietää allastilan kosteus- ja lämpöolosuhteista ja miten ne vaikuttavat siivoukseen? Miten allasvesi puhdistetaan ja mitä vaikutuksia siivouksella voi siihen olla? Mikä rooli siivouksella on asiakasturvallisuuden varmistamisessa ja onko lattian liukkauden mittaus tarpeellista?
10.30 Uima-allas- ja märkätilojen siivouksen erityispiirteet
Aseptiikka, siivousmenetelmät ja siivouksen erityispiirteet eri tilatyypeissä. Miten ehkäistään lämpimien ja kosteiden olosuhteiden synnyttämää likaa? Miten asiakkaita opastetaan hygieeniseen käyttäytymiseen?
12.15 Erityiskohteiden siivous
13.00 Laadunvalvonta
Milloin pintahygienian laadunvalvontaa tarvitaan ja miten se organisoidaan? Mistä näytteitä otetaan ja millä menetelmillä? Mitä mittaustulokset kertovat ja milloin tarvitaan erityistoimenpiteitä? Viranomaisvalvonta osana pintahygienian valvontaa.
14.15 Siivoojan työ uima-allastilassa ja muissa märkätiloissa
Lämpö, kosteus, haastavat työkohteet, ilta- ja yötyö, yksintyöskentely sekä asiakkaat voivat asettaa työlle erityisiä haasteita. Miten ergonomia ja työturvallisuus varmistetaan?
15.00 Uima-allas- ja märkätilojen hygieniaosaamistestin suorittaminen
15.30 Koulutukset ja uima-allas- ja märkätilojen hygieniaosaamistestin järjestäminen
Hinta: 320 €, yritysjäsenet 290 €. Hintaan lisätään arvonlisävero 24 %. Hinta sisältää päivän ohjelman, tarjoilut ja osaamistestin. Ilmoittautuminen on päättynyt, voit tiedustella paikkatilannetta Minnalta, minna.forstadius@puhtausala.fi tai puh. 050 5347129.
Jos osallistuminen perutaan alkuperäisen ilmoittautumisajan eli 4.4. umpeuduttua, perimme 50 % osallistumismaksusta.